See on hästi lihtne. Tuleb vaid lennata Singapuri, jalutada mööda South Bridge Road'i kohalikku Hiinalinna ning astuda sisse firmasse Eu Yan Sang. Kujutad ju ette, milline näeb välja üks hiinalik ravimtaimede apteek... Veidi hämar ja umbne pugerik, igasugu taimi-seemneid täis kuhjatud. Aga see on täiesti vale. Tegemist on avara, moodsalt disainitud müügisalongiga, kus võiks müüa samahästi Chanel 5 või Armani rõivaid.